Държавен вестник, бр. 64, 2021 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  64
3. преразглежда политиката редовно, за да 
гарантира, че тя продължава да съответства 
на промените в дейността на предприятието 
или на бизнес средата;
4. идентифицира потенциалните конфликти 
на интереси при формирането на възнаграж­
денията и стъпките за тяхното преодоляване;
5. предоставя адекватна информация на 
органа по чл. 3, ал. 1 от Наредба № 48 относно 
прилагането на политиката за възнагражде­
нията и нейните резултати. 
(3) Комитетът по възнагражденията трябва 
да е в състав, който му позволява да упраж­
нява компетентна и независима преценка на 
политиката за възнагражденията и нейния 
преглед и да изпълнява задачите по ал. 2. 
(4) Комитетът по възнагражденията има 
достъп до всички документи и информация, 
които са му необходими за създаването и 
поддържането на ефективна политика за 
възнагражденията.
Раздел ІІІ
Квалификация и надеждност
Прилагане на изискванията за квалификация
Чл. 14. (1) Застрахователят, съответно 
презастрахователят, трябва да гарантира, че 
лицата, които действително го ръководят или 
осъществяват ключови функции, разполагат с 
достатъчна квалификация, като взема пред­
вид съответните задължения, възложени на 
отделните лица, за да се осигури подходящо 
разнообразие на квалификации, знания и 
опит, така че застрахователят, съответно 
презастрахователят, да се управлява и кон­
тролира по професионален начин. По смисъла 
на изречение първо лицата, които осъщест­
вяват ключови функции, включват не само 
лицето, което ръководи ключовата функция, 
но така също и останалите служители, на 
които е възложено извършването на дейности, 
включени в обхвата на ключовата функция. 
Изискванията за квалификация и опит на 
служител, на когото е възложено извършване 
на дейности в обхвата на ключова функция, 
различен от лицето, което я ръководи, се съ­
образяват с естеството, обема и сложността 
на възложените му дейности.
(2) Застрахователят, съответно презастра­
хователят, трябва да извършва първоначална 
преценка за квалификацията, знанията и опита 
на лицата по ал. 1 към момента на избора или 
назначаването им на съответната длъжност, 
както и текуща преценка, като осигурява 
подходящо обучение така, че да гарантира, 
че лицата са в състояние да посрещнат про­
менящите се и увеличаващите се изисквания, 
свързани с техните отговорности.
(3) Членовете на съвета на директорите, 
съответно на управителния и на надзорния 
съвет на застрахователя, съответно на преза­
страхователя, с право на достъп до единния 
пазар на Европейския съюз трябва по всяко 
време, включително след промени в състава, 
като цяло да притежават подходяща квалифи­
кация, знания и опит най-малко за:
1. застрахователните и финансовите пазари;
2. бизнес стратегията и бизнес модела;
3. системата на управление;
4. финансов и актюерски анализ;
5. нормативната уредба и надзорните
изисквания. 
(4) За целите на ал. 3: 
1. „знания за застрахователните и финан­
совите пазари“ означава:
а) познаване и разбиране на общата бизнес, 
икономическата и пазарната среда, в която 
предприятието извършва дейността си, и 
б) добро равнище на познаване на изис­
кванията на ползвателите на застрахователни 
услуги и на способността им да боравят с 
финансови продукти; 
2. „знания за бизнес стратегията и бизнес 
модела“ означава детайлно познаване на биз­
нес стратегията и модела на предприятието; 
3. „знания за системата на управление“ 
означава:
а) познаване и разбиране на рисковете, 
пред които предприятието е изправено, и на 
неговата способност да ги управлява;
б) способност за оценка на ефективността 
на организацията на предприятието да оси­
гури надеждно управление, проследяване и 
контрол на дейността, и
в) способност, ако е необходимо, за ръковод­
ство и контрол на извършването на промени 
в тази организация; 
4. „знания за финансов и актюерски анализ“ 
означава способността да се разбира правилно 
финансовата и актюерската информация в 
предприятието, да се идентифицират ключо­
вите проблеми, да се въведат подходящите 
контролни мерки и да се вземат необходимите 
мерки въз основа на тази информация; 
5. „знания за нормативната уредба и над­
зорните изисквания“ означава познаване и 
разбиране на нормативната уредба, в рамките 
на която предприятието извършва дейността 
си, както от гледна точка на изискванията 
и очакванията на надзорните органи, така и 
с оглед осигуряване на съответствие на дей­
ността с промените в нормативната уредба 
без забавяне. 
(5) Без да се ограничават задълженията 
му по ал. 1 и 2, застраховател без право на 
достъп до единния пазар на Европейския съюз 
взема мерки членовете на неговия съвет на 
директорите, съответно на управителния и на 
надзорния му съвет, да притежават като цяло 
подходяща квалификация, знания и опит по 
ал. 3. Във всеки случай, когато застрахова­
телят по изречение първо не е в състояние 
да осигури пълно спазване на ал. 3 и 4, той